Eugiko meategiak

Eugiko meategiak Nafarroa Garaiko Eugi kontzejuan kokatutako meategiak dira, Esteribar udalerrian. Europan dagoen magnesita meategi handienetakoa da. Magnesitas Navarras enpresak kudeatzen du eta 2020an 260.000 tona erauzi ziren.

 Historia 
1940. hamarkadaren hasieran aurkitu zen Arga ibaian agertzen ziren harriak aztertu ondoren. Aurkitu zutenek El Quint izena eman zioten eta 1945ean Magnesitas Navarras S.A. (MAGNA) enpresa sortu zen meategia esplotatzeko baimena lortzeko. Aire zabaleko meategia da. Meategitik ateratako materiala Andoainen prozesatu zen 1951 eta 1953 artean, denbora tarte horretan Zubirin eraiki zen magnesita lortzeko lantegia.

 Geologia 
Kintoa mendialdean kokaturik dago meategia, Eugi herritik 2,5 km iparraldera. Karbonifero garaiko Namurienseko dolomiten artean txertaturik dagoen estratu bat osatzen du Eugiko magnesitak. Asturretako antiklinalaren parte da.

Azkarateko mozketan materia organiko ugari aurkitzen da eta fosfato arraroak aurkitu izan dira, fluellita, minyulita, crandallita, kakoxenita... eta batez ere bariosincosita, azken hau aurkitu den munduko bi aztarnategietako bat baita Eugikoa. 

Magnesitazko geruzak 3 eta 10 metro arteko lodiera du. Magnesitazko kristal lentikularrez josita dago eta txertatuta dituen dolomitak munduko ale onenetakoak kontsideratzen dira.

 Erreferentziak 

 Kanpo estekak 

Kategoria:Esteribarko ekonomia
Kategoria:Euskal Herriko meategiak